Newsgroup: italia.trieste.discussioni
Titolo: sciopero bus de ieri

Una roba sola volessi saver: ma x bon chi gà scioperado pensa che alla
TS Trasporti ghe frega qualcossa ? in termini de mancato introito
volessi propio veder dei dati su quanti bilieti in meno gavessi vendudo
ieri! mi digo pochi, gà quasi tuti la tessera qua a TS...
e premetto che son incazzado nero, perché mi quel cazzo de tessera la
compro ogni mese (tranne agosto) e vegno a lavorar in bus al 99% delle
volte, con tutto che finisso alle 21 e me toca becar el bus che passa
ogni 30 minuti coi imbriagoni e gente che spuzza fora modo (sempre i
stessi, sempre alla stessa ora), per cui me gira altamente le balle che
ieri gò speso 11 (undici) euro x el postegio (e pò me domando, ma xe
dificile avertir per tempo inveze de scriver solo un giorno prima sul
Piccolo?) !
bon, la ricevuta del postegio (equivalente a metà del abonamento
mensile!) a chi ghe la mando ? la TS Trasporti dovessi rimborsarmela,
cussì el sciopero gavessi servido a qualcossa... o ghe la mando al
"Boteghèr", visto che ieri gò visto vigili dar multe assurde come sempre
(uh chissà quante multe ieri, con tutti quei auti che iera in giro!) e
che lassa costruir parcheggi a pagamento coi prezzi + alti d'Italia?
Gabriele

 Gabriele
Te condivido e sodalizo con ti ciao!!!
Eric

 che lassa costruir parcheggi a pagamento coi prezzi + alti d'Italia?
Purtroppo e` una legge di mercato... c'e` molta domanda e il prezzo sale
(fino ad un certo punto)...
Non c'e` la volonta` da parte dell'amministrazione di risolvere in modo
serio il problema traffico/parcheggio e da parte dei cittadini di
cercare di alleviare i problemi determinati dall'utilizzo indiscriminato
della macchina!!!
Solidale con Gabriele,
				Roberto.

 Gabriele
Ucio

 cazzo se fossi sta mi viglile li pituravo tuti.....
bravo, alora mi te fazo un esempio: lato Coroneo del Tribunal, dovessi
postegiar solo chi lavora là (polizia e simili xe scrito) che già me dà
fastidio; bon ma 360 giorni all'anno posteggia tuti (anche mi), visto
che no dà fastidio e rare volte xe machine in 2a da quela parte (caso
mai a volte furgoni dei Carabinieri, ma me par ovio el motivo); perché
propio ieri che el postegio Foro Ulpiano iera pien, i vigili gà multado
anche là ?
Però quando mi me servi postegiar nel carico/scarico qua del negozio, xe
SEMPRE ocupado de gente che no dovessi e vigili mai visti meter multe
(anzi, l'unico mona son sta mi, con tuto che gavevo messo una scrita, ma
gavevo dimenticà la carta de circolazion); domandighe al panetier qua de
piazza giorgi come ghe toca postegiar ogni mattina!
Quindi mi insisto che sti urbani no capissi un cavolo, col sciopero
inveze de aiutar i diventa solo + bastardi!
Gabriele (e me brusa sa sti 11 euro, e meno mal che mia morosa me gà
prestà l'auto)

Alora: condivido la tua incazadura perchè el siopero te ga creado disagio, e
questo xe un fato (e anca 'sai fastidioso, son superdacordo con ti). Vojo
però precisar un per de robe rispeto al conceto de siopero in generale, e su
questo ultimo in particolare.
Comunque el siopero dei autoferrotranvieri jera nazionale per el contratto,
ma qua a Trieste (e in verità in tuta Italia, perchè nele motivazioni jera
anca questa, e anzi la data jera quela propio per questo motivo) el se ga
agiunto del significato de contrastar (dandoghe solidarietà ai imputai) el
processo a 57 autisti che ga fato un altro siopero tempo fa, autisti che se
stai denunciadi dela dita. Difati el siopero dei lavoradori dela TT se ga
svolto co' un presidio davanti al tribunal (sindacati confederali e
autonomi) e in un corteo che comunque xe confluido di fronte al tribunal
(sindacati de base), dove che jera in corso l'udienza contro i autisti (po'
rinviada in una prosima data). 'Sto processo contro i autisti xe un evidente
ataco al dirito de siopero, e el xe guardado con grandisimo interese in tuta
Italia (dei lavoradori, dei Sindacati, dele organizazioni de categoria, del
Governo).
Come che ga zà dito altri el siopero in verità no ga solo el significato de
farghe perder soldi al paron de lavor, ma anca quel de sensibilizar la
citadinanza sula gravità dele motivazioni che li ga spinti a far siopero.
Tute e due le motivazioni però xe secondarie in verità, anca se xe quele che
ghe vien prima in mente ai 'non adeti ai lavori': in verità el siopero xe el
strumento de lota più eficace che ga i lavoradori, in pratica no i va a
lavorar, e i rifiuta el suo dirito - dovere de lavoradori, che xe la sua
stesa esenza de lavoradori; el siopero xe un conflito tra le forze sociali
(stago zercando de 'tradur' in triestin conceti sindacali, de dirito, de
economia politica e de sienza dele finanze...), e per questo ben tignudo
soto ocio del Governo e dele aministrazioni, e dele organizazioni
economiche... e questo sucedi anca se spesso el lavorador steso che fa
siopero no se rendi conto (e - come nel mesagio de OneNET - el pensa solo de
farghe un dispiazer al dator de lavoro nel portafoglio...). Tra l'altro el
fato che el siopero in realtà no ga el scopo primo solo de colpir el dator
de lavoro nel portafoglio, xe più ciaro se te ragioni che tanti lavoradori
co' i fa siopero in realtà no i ghe porta nisun dano al posto deve che i
lavora (perchè in realtà i fa un siopero nominale e i xe sul posto de lavor,
perchè el suo lavor no xe un produtor de richeza, perchè i fa un lavor che
in realtà xe completamente finanzià de altri, ecetera).
Xe dopo nel mesagio altri pasagi, de disagio vista la situazion de Trieste
(trafico e vigili), che me vedi dacordo, anca se esula del discorso che
volevo far.
Ghe xe po' el fato che xe grave che un siopero cussì importante a Trieste
(la question del processo ai 57 autisti, in pratica contro el dirito de
siopero) ga avudo poca risonanza in zità, se più de qualchidun no saveva
'sta storia dei 57 autisti... E questo xe un problema de informazion che no
funziona tanto ben...
Sperando de eser sta ciaro, chè l'argomento in efeti no xe de imediata
comprension.

Scolta Sandro no xe amisibile interomper el publico servizio se i se ga beca el
proceso ghe sta solo che ben  !!! Volesi veder se te faria ti siopero el giorno
che te devi montar in servizio che ora che sona..
Ciao
Eric

 ha scritto nel
messaggio news:3E02C3E2...@elettra.trieste.it...

Eric, no preocuparte che de questo passo sarà vietà scioperar e cusì te
sarà contento.
Del resto un più in alto gà dito (parlando dei operai dela FIAT) che i
da un  poco de fastidio a far blocchi stradali e altro!!!
Fulvio

 Fulvio
Caro Fulvio Sioperar xe giusto  no xe giusto interomper el publico servizio
Ciao
Eric

che te devi montar in servizio che ora che sona..
Difati el mio lavor no xe considerado un 'servizio pubblico' come quel dei
autisti del autobus, ma un 'servizio minimo garantito', per cui le do robe
no va insieme, xe un poco bastanza diverse.
Ciao.

Caro Fulvio Sioperar xe giusto  no xe giusto interomper el >publico
servizio
Interomper el publico servizio xe previsto, no xe previsto (e gnanca giusto)
interomper el 'servizio minimo garantito'.
Ciao.

 >
Come cliente dela Trieste Trasporti poso dirte che la magior parte dei autisti
xe na banda de coioni sopratuto quei che opera dale mie parti "carso" do piade
in tel cul e un ninin de disciplina no guastasi!!!
Ciau
Eric